อากาศร้อน ๆ อย่างช่วงนี้ ทำให้นึกถึง ลอดช่องสิงคโปร์ที่รสชาติหอมหวาน เย็นชื่นใจ ของร้านนี้ขึ้นมา
ความอร่อยของลอดช่องสิงคโปร์ต้นตำรับนั้นมาจาก ตัวแป้งลอดช่องที่เหนียวนุ่ม น้ำเชื่อมและน้ำกะทิที่มีทั้งความหวาน หอม และเข้มข้น ตามด้วยความหอมจากขนุนที่หั่นเป็นชิ้นเล็ก ๆ และความเย็นจากน้ำแข็งเกล็ด
เวลาจะทานให้คนจนทั้งหมดเข้าด้วยกัน ทีนี้เราก็จะได้ลอดช่องสิงคโปร์ที่ทั้งหวาน ทั้งหอม ทั้งมัน ทั้งเย็น อร่อยชื่นใจดีจริง ๆ 

ป.ล. ลอดช่องสิงคโปร์นี้ หลายคนคงคิดว่าน่าจะมีต้นกำเนิดมาจากประเทศสิงคโปร์ แต่ขอบอกเลยว่าไม่ใช่ ซึ่งที่จริงแล้ว ชื่อเต็ม ๆ ของขนมหวานแก้วนี้คือ ลอดช่องหน้าโรงหนังสิงคโปร์ แต่ต่อมาเรียกกันสั้นๆ และกลายมาเป็น ลอดช่องสิงคโปร์ แบบในทุกวันนี้ 